

**Қазақстан Республикасы Үкіметінің кейбір шешімдеріне өзгерістер енгізу туралы**

Қазақстан Республикасы Үкіметінің 2016 жылғы 29 қыркүйектегі № 551 қаулысы

      РҚАО-ның ескертпесі!  
      2016 жылғы 9 қыркүйектен бастап қолданысқа енгізіледі!  
      Қазақстан Республикасының Үкіметі **ҚАУЛЫ ЕТЕДІ**:   
      1. Қоса беріліп отырған Қазақстан Республикасы Үкіметінің кейбір шешімдеріне енгізілетін өзгерістер (бұдан әрі – өзгерістер) бекітілсін.  
      2. Осы қаулы 2016 жылғы 9 қыркүйектен бастап қолданысқа енгізілетін өзгерістердің 2 және 3-тармақтарын қоспағанда, қол қойылған күнінен бастап қолданысқа енгізіледі. 

|  |  |
| --- | --- |
| *Қазақстан Республикасының* |  |
| *Премьер-Министрі* | *Б. Сағынтаев* |

|  |  |
| --- | --- |
|  | Қазақстан Республикасы |
|  | Үкіметінің |
|  | 2016 жылғы 29 қыркүйектегі |
|  | № 551қаулысымен |
|  | бекітілген |

**Қазақстан Республикасы Үкіметінің кейбір шешімдеріне енгізілетін өзгерістер**

      1. "Қазақстан Республикасы Үкіметінің жанындағы консультациялық-кеңесші органдар мен жұмыс топтарын құру тәртібі, қызметі мен таратылуы туралы нұсқаулықты бекіту туралы" Қазақстан Республикасы Үкіметінің 1999 жылғы 16 наурыздағы № 247 қаулысында (Қазақстан Республикасының ПҮАЖ-ы, 1999 ж., № 9, 70-құжат):  
      19-1-тармақ мынадай редакцияда жазылсын:  
      "19-1. Комиссиялардың/жұмыс топтарының дауыс беру парақтары қоса берілген материалдары мен хаттамалық шешімдерін есепке алуды және сақтауды:  
      1) комиссияны/жұмыс тобын мемлекеттік органның лауазымды адамы басқарған жағдайда – комиссияның/жұмыс тобының жұмыс органы;  
      2) комиссияны/жұмыс тобын Қазақстан Республикасының Премьер-Министрі не оның орынбасарлары басқарған жағдайда – Қазақстан Республикасы Премьер-Министрінің Кеңсесі жүзеге асырады.".  
      2. "Қазақстан Республикасы Президентінің 2008 жылғы 13 қазандағы № 669 Жарлығын іске асыру жөніндегі шаралар туралы" Қазақстан Республикасы Үкіметінің 2008 жылғы 17 қазандағы № 962 қаулысында (Қазақстан Республикасының ПҮАЖ-ы, 2008 ж., № 41, 458-құжат):  
      көрсетiлген қаулымен бекiтiлген "Самұрық-Қазына" ұлттық әл-ауқат қоры" акционерлік қоғамы Директорлар кеңесінің құрамында:  
      мына:

|  |  |  |
| --- | --- | --- |
| "Мәсімов   Кәрім Қажымқанұлы | – | Қазақстан Республикасының Премьер-Министрі, төраға" |
| деген жол мынадай редакцияда жазылсын: | | |
| "Сағынтаев   Бақытжан Әбдірұлы | – | Қазақстан Республикасының Премьер-Министрі, төраға". |

            3. "Даму институттарын, қаржы ұйымдарын басқару жүйесін оңтайландыру және ұлттық экономиканы дамыту жөніндегі кейбір шаралар туралы" Қазақстан Республикасы Президентiнің 2013 жылғы 22 мамырдағы № 571 Жарлығын іске асыру жөнiндегi шаралар туралы" Қазақстан Республикасы Үкіметінің 2013 жылғы 25 мамырдағы № 516 қаулысында (Қазақстан Республикасының ПҮАЖ-ы, 2013 ж., № 35, 514-құжат):  
      көрсетілген қаулыға 5-қосымшада:  
      мына:

|  |  |  |
| --- | --- | --- |
| "Мәсімов   Кәрім Қажымқанұлы | – | Қазақстан Республикасының Премьер-Министрі |
| Сағынтаев   Бақытжан Әбдірұлы | – | Қазақстан Республикасы Премьер-Министрінің бірінші орынбасары" |

      деген жолдар мынадай редакцияда жазылсын:

|  |  |  |
| --- | --- | --- |
| "Сағынтаев   Бақытжан Әбдірұлы | – | Қазақстан Республикасының Премьер-Министрі |
| Мамин   Асқар Ұзақбайұлы | – | Қазақстан Республикасы Премьер-Министрінің бірінші орынбасары". |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК